१७ खेलाडी छानिए
नेपाल एथलेटिक्स संघले आयोजना गर्ने नेसनल जुनियर एथलेटिक्स च्याम्पियनसिपका लागि मध्यमाञ्चलको हेटौंडामा भएको छनोट प्रतियोगिताबाट १७ खेलाडी छनोट भएका छन् । छनोटमा मध्यमाञ्चलका १४ जिल्लाबाट ६० खेलाडी सहभागी थिए ।
हेटौंडा — नेपाल एथलेटिक्स संघले आयोजना गर्ने नेसनल जुनियर एथलेटिक्स च्याम्पियनसिपका लागि मध्यमाञ्चलको हेटौंडामा भएको छनोट प्रतियोगिताबाट १७ खेलाडी छनोट भएका छन् । छनोटमा मध्यमाञ्चलका १४ जिल्लाबाट ६० खेलाडी सहभागी थिए । प्रतियोगितामा ९ पुरुष र ८ महिला खेलाडी छानिए । छनोट हुनेमा मकवानपुरका ३, चितवनका ४, काठमाडांैका २, ललितपुरका २, पर्साका २, सर्लाहीका २, महोत्तरीका १ र १ जना वैकल्पिकमा छन् । क्षेत्रीय छनोटमा सफल खेलाडी नेपालगन्जमा पुस १२ देखि हुने राष्ट्रिय जुनियर च्याम्पियनसिपमा सहभागी हुन पाउनेछन् । 